**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 12 Ionawr 2024**

**Amser: 10:20-11:30**

|  |  |
| --- | --- |
| **Aelodau:** | Prif Gwnstabl, Dr Richard Lewis (PG)  Comisiynydd yr Heddlu a Throseddu, Dafydd Llywelyn (CHTh)  Prif Weithredwr, Carys Morgans, SCHTh (PW)  Cyfarwyddwr Cyllid, Ed Harries (CC) |
| **Hefyd yn Bresennol:** | Swyddog Staff, Ditectif Arolygydd Delyth Evans (DE)  Cymorth Gweithredol, Ffion Thomas, SCHTh (Cofnodion) |
| **Ymddiheuriadau:** | Prif Swyddog Cyllid, Beverley Peatling, SCHTh (PSC) |

|  |  |
| --- | --- |
| **Rhif y Penderfyniad** | **Crynodeb** |
| PB T3 77 | Cytuno i’r cyfraniad blynyddol a’r swm ychwanegol o arian i *Bluelight Commercial*. |
| PB T3 78 | Cefnogi’r Llythyr o Fwriad mewn perthynas â *Bluelight Commercial* – Cwmni Digidol yr Heddlu, yn dilyn ystyriaeth gan y PSC. Anfon ymateb i BLC erbyn 02.02.24 |
| PB T3 79 | Cytuno ar yr Amrywiad i’r cytundeb Cynllun Dargyfeirio Troseddwyr i *Pobl* hyd 31 Mawrth 2024, gyda’r dewis i’w estyn am gyfnod pellach o 12 mis ar ôl derbyn cadarnhad o arian gan y Swyddfa Gartref. |
| PB T3 80 | Cymeradwyo gosod paneli ffotofoltaidd yng ngorsafoedd Aberystwyth, Rhydaman, Aberteifi, Hwlffordd a'r Drenewydd am gost o £373,411.42 |

**Materion Gweinyddol**

Cytunodd pawb fod y cofnodion blaenorol yn gofnod gwir a chywir.

1. **Ymddiheuriadau a Chyflwyniadau** *(Cadeirydd)*

Cytunwyd y byddai’r cyfarfod yn cael ei gynnal drwy gyfrwng y Gymraeg gan fod pawb a oedd yn bresennol yn siarad Cymraeg.

Cynghorodd y CHTh y byddai’r Is-grŵp Panel Praesept yn argymell i’r Panel Heddlu a Throseddu gytuno ar braesept o 6.2%. Diolchodd y CHTh i’r PSC a’r CC am eu gwaith o ran datblygu’r Cynllun Ariannol Tymor Canolig. Cynhelir cyfarfod y Panel Heddlu a Throseddu ar 26 Ionawr.

1. **Diweddariad ynghylch camau gweithredu o gyfarfodydd blaenorol** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I’w ddatblygu gan** |
| PB 279 | Y System Berfformiad – Aelodau staff perthnasol o SCHTh i fod ynghlwm â’r camau profi cyn cyflwyno unrhyw system yn y dyfodol | Cwblhawyd |
| PB 280 | Cysylltu â Jackie Lewis ar gyfer cynnal trafodaethau a chyfarfod, gan gynnwys aelodau staff perthnasol o’r Heddlu a SCHTh. | Cwblhawyd - disodlwyd gan PB 281 |

PB 279 – Yn ogystal â’r cyfarfod briffio a gynhaliwyd yn ddiweddar ar gyfer CHTh, cynghorodd y PW fod y Pennaeth Craffu wedi bod ynghlwm â’r profi ac wedi rhoi adborth da iawn mewn perthynas â’r broses, gan nodi’n arbennig ymatebolrwydd y tîm Perfformiad i’r argymhellion gan y rhai sy’n gysylltiedig â’r broses brofi.

PB 280 – Dywedodd CHTh ei fod wedi cwrdd â Jackie Lewis a bod ganddo ddealltwriaeth o gysylltiad yr Heddlu â Buddsoddwyr Mewn Pobl a’r ymadwaith arfaethedig â’r aseswr. Cytunwyd i drefnu cyfarfod rhwng Prif Swyddogion, CHTh a Phrif Weithredwr SCHTh i drafod sut i ddatblygu’r gwaith ar ddiwylliant.

Cam Gweithredu – Trefnu cyfarfod i drafod y gweithgarwch diwylliant arfaethedig.

1. **Eitemau Sefydlog** 
   1. Diweddariad gan y Prif Gwnstabl

Rhoddodd y PG drosolwg o’r papur a gyflwynwyd, a oedd yn cynnwys diweddariad mewn perthynas â llofruddiaeth a ddigwyddodd yn Sir Benfro. Dywedodd y PG y byddai’n cynnal ymweliadau lles ar gyfer swyddogion a oedd yn gysylltiedig â’r digwyddiad i’w canmol am y ffordd y gwnaethant ymdrin â’r digwyddiad.

Nodwyd hefyd bod swyddog nad oedd ar ddyletswydd wedi cynorthwyo â phlentyn a oedd yn tagu a bod ei weithredoedd wedi achub bywyd.

Mae Sioeau Teithiol y Prif Swyddogion wedi cychwyn, a chynhaliwyd y gyntaf ohonynt yn Aberystwyth. Cynghorodd y PG bod trafodaeth dda wedi’i chynnal, gyda nifer o gwestiynau a phwyntiau wedi’u codi. Awgrymwyd hefyd bod arweinwyr yn treulio amser mewn gwahanol adrannau’n rheolaidd. Nodwyd y bu mewnbwn y CC yn y cyfarfodydd yn arbennig o effeithiol ac wedi rhoi eglurder mewn perthynas â’r sefyllfa ariannol.

Cyffyrddodd y CHTh ar y diweddariad ar Gam-drin Domestig a Gyflawnwyd gan yr Heddlu a ddarparwyd yng ngoleuni’r adroddiadau diweddar o fewn y Gwasanaeth Tân yn Ne Cymru. Gofynnodd y CHTh am sicrwydd bod yr unigolion o fewn yr Heddlu’n cael eu trin yn briodol. Dywedodd y PG nad yw’n ymwybodol o unrhyw achosion unigol gan y gallai fod angen iddo wneud penderfyniadau ar unrhyw achosion yn y dyfodol. Ceisir y sicrwydd gofynnol wrth y Dirprwy Brif Gwnstabl.

Grŵp Aur Rhyddid Gwybodaeth – Bu gostyngiad o ran ôl-groniadau o fewn y maes, ac mae Prif Arolygydd dros dro wedi’i benodi i oruchwylio argymhellion Swyddfa’r Comisiynydd Gwybodaeth a’r cynllun gwella.

* 1. Diweddariad Comisiynydd yr Heddlu a Throseddu

Rhoddodd y CHTh ddiweddariad ynghylch y dyletswyddau y mae wedi’u cyflawni. Mewn Diwrnod Ymgysylltu Cymunedol yn Aberystwyth, roedd gan y Cynghorwyr lleol ddiddordeb mewn cysylltu â’r Brifysgol, ac mae CHTh wedi trefnu cyfarfod gydag Undeb y Myfyrwyr ddiwedd Ionawr.

Cyfarfu CHTh â chynghorwyr tref yn Ninbych-y-pysgod a Phenfro lle’r oedd Cynghorwyr yn credu ei fod yn bwysig cael cysylltiad rheolaidd â’r Heddlu. Nodwyd fod Cyngor Penfro wedi dweud bod ganddynt gysylltiad â Swyddogion Cefnogi Cymunedol yr Heddlu, ond awgrymodd CHTh y byddai’n fuddiol pe bai Rhingylliaid ac Arolygwyr Timoedd Plismona Bro hefyd yn cysylltu â hwy.

Cam Gweithredu – Ardaloedd Plismona Lleol i sicrhau eu bod yn cysylltu’n rheolaidd â chynghorau lleol.

Mae rôl wedi’i datblygu i gydlynu’r gwaith Dyletswydd Trais Difrifol a fydd yn canolbwyntio ar weithgareddau atal ac ymyrraeth gynnar, sy’n cael ei hysbysebu ar hyn o bryd.

Mae gwaith yn mynd rhagddo gyda Strydoedd Mwy Diogel 5, er bod cyllid wedi’i leihau, a chafwyd trafodaeth mewn perthynas â rhai o’r heriau gyda hyn, yn arbennig o ran y lleihad mewn cyllid. Yn yr un modd, cynghorodd y PG fod ffrydiau ariannu gan y Swyddfa Gartref wedi’u lleihau mewn meysydd sy’n cynnwys y pecyn Perfformiad Troseddau Digidol.

**Materion i’w Trafod**

1. Strategaeth fflyd (adborth gan ôl-drafodaeth AHGTAEF parth. argaeledd ceir cronfa)

Nodwyd bod gan yr Heddlu ddealltwriaeth dda o’r galw am gerbydau fflyd drwy ddadansoddi telemateg. Gofynnodd CHTh pa un ai a yw’r cerbydau cywir yn y man cywir ac nad ydynt yn cael eu hystyried yn gerbydau sy’n eiddo i adran neu unigolyn. Cynghorodd y PG ei fod wedi’i nodi yn y sioe deithiol bod adrannau’n gyndyn i ildio eu ceir, ond y byddai hyn yn cael ei adolygu mewn cyfarfod fflyd strategol.

Dywedodd CHTh ei fod yn bwysig i Dimoedd Plismona Bro gerdded o’r orsaf, fodd bynnag, mae’n rhaid i’r Timoedd Plismona Bro mewn ardaloedd mwy gwledig gael ceir i symud o gwmpas. Mae angen ystyried y defnydd o gar SCHTh hefyd.

Cam Gweithredu: Rheolwr Busnes SCHTh i geisio dealltwriaeth o’r defnydd o gar SCHTh i hwyluso trafodaethau yn y dyfodol.

Dywedodd y CC bod gwaith yn cael ei wneud mewn perthynas â’r Grŵp model Gweithrediadol a allai newid y ffordd y mae ceir yn cael eu rhannu. Bellach, mae ganddyn nhw’r adroddiad hwnnw a bydd penderfyniadau’n cael eu gwneud er mwyn gwneud y mwyaf o’r ceir sydd ar gael.

1. Adroddiad Cynnydd Cam-drin Domestig/Trais a Throseddau Rhywiol Difrifol ar argymhellion o Adborth y Fforwm Ymgysylltu â Dioddefwyr

Ystyriodd y Bwrdd adroddiad cynnydd Cam-drin Domestig/Trais a Throseddau Rhywiol Difrifol a nododd ei fod yn bwysig ystyried y cynnydd o fewn y strwythur llywodraethu priodol. Nodwyd ymhellach y bydd y PW yn sicrhau ei fod yn cael ei ychwanegu i’r fforwm perthnasol gan yr Ymgynghorydd Polisi.

1. Diweddariad ar gynnydd o ran Ymgyrch Soteria

Ystyriodd y Bwrdd adroddiad cynnydd ar Ymgyrch Soteria, gan nodi bod cynllun Ymgysylltu â Dioddefwyr a ddatblygwyd yn 2023 yn cynnwys 55 argymhelliad. Cynghorodd y PG fod Rhingyll newydd wedi cychwyn gyda Thîm Canolog Bluestone yr wythnos hon.

ch) Diweddariad Strategol Gwella Bregusrwydd – diweddariad cryno ar gyfer y CHTh sy’n cynnwys unrhyw adborth o Archwiliad Diogelu Plant ym Mhowys

Ystyriodd y Bwrdd y diweddariad ar Wella Bregusrwydd a oedd yn cynnwys gwybodaeth am y meysydd gwella a’r arferion a ddilynir. Nodwyd bod y gwaith yr ymgymerir ag ef yn cael ei adrodd wrth y Bwrdd Bregusrwydd ac mae’r Prif Gwnstabl Cynorthwyol yn gyfrifol am sicrhau gwelliant. Awgrymodd y PW y gallai SCHTh a’r llysgenhadon ieuenctid gefnogi eu gwaith a chytunodd y PG i gyfarfod rhwng y PW a’r PGC i drafod cyfleoedd ymhellach.

1. Adroddiad Archwiliad AHGTAEF ar yr Uwch-gŵyn – Adran 60 Deddf Cyfiawnder Troseddol a Threfn Gyhoeddus 1994 a chraffu cymunedol annibynnol ar stopio a chwilio

Rhoddodd y PG ddiweddariad ar lafar mewn perthynas ag adroddiad Archwiliad AHGTAEF ar yr Uwch-gŵyn – Adran 60 Deddf Cyfiawnder Troseddol a Threfn Gyhoeddus 1994 a chraffu cymunedol annibynnol ar stopio a chwilio. Nodwyd bod argymhellion yr archwiliad yn cael eu rheoli gan y Prif Arolygydd Chris Neve, sy’n llunio ymateb i’r adroddiad.

Nodwyd bod Adran 60 wedi’i defnyddio ddwywaith yn y 12 mis diwethaf, a hynny yng Ngwesty Parc y Strade, oherwydd cynnydd o ran trais gan unigolion a oedd yn gwisgo gorchuddion wyneb. Nodwyd bod cynnydd yn cael ei wneud yn erbyn argymhellion, gan gynnwys adolygiad o hyfforddiant yr heddlu ar gyfer Adran 60. Rhaid gwneud cynnydd yn erbyn pob argymhelliad erbyn 14 Mehefin 2024, ac mae’r Prif Arolygydd Neve yn hyderus y bydd yr Heddlu’n cydymffurfio erbyn hynny.

dd) Adroddiad Archwiliad AHGTAEF ar effeithiolrwydd yr heddlu a chyrff gorfodi’r gyfraith o ran grwpiau’n camfanteisio’n rhywiol ar blant yng Nghymru a Lloegr

Rhoddodd y PG ddiweddariad ar lafar ar Archwiliad AHGTAEF o effeithiolrwydd yr heddlu a chyrff gorfodi’r gyfraith o ran grwpiau’n camfanteisio’n rhywiol ar blant yng Nghymru a Lloegr.

Cynghorodd y PG bod yr argymhellion yn yr adroddiad thematig hwn wedi’u pennu i Arweinydd ac y bydd yn eistedd o dan y Bwrdd Bregusrwydd Strategol a fydd yn derbyn diweddariadau chwarterol ar yr argymhellion. Mae hyn ond wedi’i bennu’n ddiweddar, a bydd angen cyfarfodydd gydag Arweinwyr i drafod yr argymhellion cyn y cyfarfod Bwrdd ar 1 Chwefror.

Cam Gweithredu - Trafod ymateb yr heddlu i adroddiad Archwiliad AHGTAEF ar yr Uwch-gŵyn - Adran 60 ac Effeithiolrwydd yr Heddlu a chyrff gorfodi’r gyfraith o ran grwpiau’n camfanteisio’n rhywiol ar blant yn y Bwrdd Plismona nesaf.

1. **Materion i’w Trafod**
2. Cyllid *Bluelight Commercial*

Cynghorwyd y CHTh y dylai’r adroddiad geisio cymeradwyaeth i gyfrannu £10,000 y flwyddyn i *BlueLight Commercial*. Cytunwyd y gellid cyfiawnhau’r cyfraniad drwy’r manteision cadarnhaol y byddai’r Heddlu’n derbyn.

Penderfyniad – Cytuno i’r cyfraniad blynyddol a’r swm ychwanegol o arian i *Bluelight Commercial*.

1. *Bluelight Commercial* – Cwmni Digidol yr Heddlu

Cadarnhaodd y PW fod Penaethiaid yr adrannau Cyfreithiol, Caffael a Thechnoleg Gwybodaeth wedi ystyried yr ohebiaeth ac o’r farn bod y peryglon yn isel. Cadarnhaodd y CC ei fod yn cefnogi hyn hefyd. Cytunodd y Bwrdd y gellir anfon llythyr o fwriad erbyn 02.02.24 unwaith y bydd y PSC wedi cymeradwyo hyn.

Penderfyniad – Cefnogi’r Llythyr o Fwriad mewn perthynas â *Bluelight Commercial* – Cwmni Digidol yr Heddlu, yn dilyn ystyriaeth gan y PSC. Anfon ymateb i BLC erbyn 02.02.24.

1. Amrywio’r cytundeb Cynllun Dargyfeirio Troseddwyr

Cynghorwyd CHTh fod yr adroddiad yn ceisio sicrwydd i ddyfarnu’r cytundeb Amrywiad i’r Cynllun Dargyfeirio Troseddwyr. Ceisiodd gymeradwyo, mewn egwyddor, yr amrywiad i’r cytundeb ar gyfer y Cynllun Dargyfeirio Troseddwyr i *Pobl*, tan 31 Mawrth 2024 gyda’r dewis i’w estyn am gyfnod pellach o hyd at 12 mis ar ôl derbyn cadarnhad ynghylch cyllid gan y Swyddfa Gartref.

Bydd yr estyniad yn cael ei gadarnhau ar sail cyllid perthnasol a chynnig sy’n ymarferol yn fasnachol. Darperir manylion pellach ar ôl eu derbyn ac mae’r bwrdd prosiect wedi cymeradwyo’r ffordd briodol ymlaen.

Penderfyniad - Cytuno ar yr Amrywiad i’r cytundeb Cynllun Dargyfeirio Troseddwyr ar gyfer *Pobl* hyd 31 Mawrth 2024, gyda’r dewis i’w estyn am gyfnod pellach o 12 mis ar ôl derbyn cadarnhad o arian gan y Swyddfa Gartref.

1. Tendr Gosodiadau Paneli Ffotofoltaidd

Cynghorwyd y Bwrdd fod yr adroddiad yn ceisio cymeradwyaeth i ddyfarnu’r tendr ar gyfer y Gosodiadau Paneli Ffotofoltaidd. Cynghorodd y CC mai’r adroddiad Cryno Tendr Paneli Ffotofoltaidd gan yr adran Ystadau oedd gosod Paneli Ffotofoltaidd yn y gorsafoedd canlynol: Aberystwyth, Rhydaman, Aberteifi, Hwlffordd a’r Drenewydd am gost o £373,411.42 gydag arbediad o £81,000 y flwyddyn. Mae eu gosod hefyd yn lleihau ôl troed carbon yr heddlu. Mae hyn wedi’i gynnwys yn y cynllun ariannol ar gyfer eleni.

Penderfyniad – Cymeradwyo gosod paneli ffotofoltaidd yng ngorsafoedd Aberystwyth, Rhydaman, Aberteifi, Hwlffordd a'r Drenewydd am gost o £373,411.42.

1. **Unrhyw Fusnes Arall**
2. Asesiad Blynyddol AHEF o Blismona

Mae Pennaeth Polisi SCHTh a’r Heddlu’n paratoi ymateb i’r Asesiad Blynyddol o Blismona ac ymgynghorwyd â Phenaethiaid Adran. Bydd y PG yn ymateb ar ran yr Heddlu ac yn cyfrannu at lythyr gan Gyngor Cenedlaethol Prif Swyddogion yr Heddlu. Bydd copïau o’r ddau lythyr yn cael eu rhoi i’r CHTh. Mae’r PG yn teimlo bod y ffocws ar berfformiad yn ardderchog, ond gydag amryw o ddangosfyrddau, mae angen dealltwriaeth glir o’r hyn sy’n berfformiad da.

1. Ail-raddio Swyddi Staff Uwch

Cynghorwyd y CHTh bod yr adroddiad hwn yn cynnwys gwybodaeth mewn perthynas â dwy rôl sydd wedi bod yn destun proses gwerthuso swydd ac mae’r ddwy wedi codi un radd. Bellach, gradd gyflog “N” yw’r Cyfarwyddwr Datblygu Pobl a’r Sefydliad a gradd gyflog “K” yw’r Pennaeth Cyflenwi Gwasanaeth AD. Cynghorodd CHTh fod hyn wedi’i godi yn y gorffennol a holodd pa un ai a ddylid ymgymryd â gwerthusiadau ar raddfa ehangach gan y gallai cyfrifoldebau fod wedi newid, yn arbennig gyda’r swyddi sydd â graddau uwch. Cynghorodd y PG y gallai hyn fod yn cael ei ystyried yn barod, ond bydd yn gwirio hyn gyda’r DBG.

Cam Gweithredu – Y PG i wirio gyda’r DBG pa un ai a oes angen gwneud gwerthusiadau swydd pellach o fewn yr adran AD neu ar draws rolau o’r un radd gyflog.

.

1. **Adolygiad o’r holl gamau a gymerwyd a phenderfyniadau a wnaed** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I’w ddatblygu gan** |
| PB 281 | Trefnu cyfarfod i drafod y gweithgarwch diwylliant arfaethedig. | SCHTh |
| PB 282 | Ardaloedd Plismona Lleol i sicrhau eu bod yn cysylltu’n rheolaidd â chynghorau lleol. | Yr Heddlu |
| PB 283 | Rheolwr Busnes SCHTh i geisio dealltwriaeth o’r defnydd o gar SCHTh i hwyluso trafodaethau yn y dyfodol. | Rheolwr Busnes SCHTh |
| PB 284 | Trafod ymateb yr heddlu i adroddiad Archwiliad AHGTAEF ar yr Uwch-gŵyn – Adran 60 ac Effeithiolrwydd yr Heddlu a chyrff gorfodi’r gyfraith o ran grwpiau’n camfanteisio’n rhywiol ar blant yn y Bwrdd Plismona nesaf. | Yr Heddlu a SCHTh |
| PB 285 | Y PG i wirio gyda’r DBG pa un ai a oes angen gwneud gwerthusiadau swydd pellach o fewn yr adran AD neu ar draws rolau o’r un radd gyflog. | Yr Heddlu |

**Cyfarfod nesaf:** 23 Ionawr 2024 – 9y.b.